CELEX: 32009R1019
Language: sk
Date: 2009-10-28 00:00:00
Title: Nariadenie Komisie (ES) č. 1019/2009 z  28. októbra 2009 , ktorým sa schvaľujú malé zmeny a doplnenia špecifikácie názvu zapísaného v registri chránených označení pôvodu a chránených zemepisných označení [Pouligny-Saint-Pierre (CHOP)]

29.10.2009   
            
            
               SK
            
            
               Úradný vestník Európskej únie
            
            
               L 282/3
            
         
      NARIADENIE KOMISIE (ES) č. 1019/2009
   z 28. októbra 2009,
   ktorým sa schvaľujú malé zmeny a doplnenia špecifikácie názvu zapísaného v registri chránených označení pôvodu a chránených zemepisných označení [Pouligny-Saint-Pierre (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a podľa článku 17 ods. 2 uvedeného nariadenia Komisia preskúmala žiadosť Francúzska o schválenie zmeny a doplnenia prvkov špecifikácie chráneného označenia pôvodu „Pouligny-Saint-Pierre“ zapísaného nariadením Komisie (ES) č. 1107/96 (2).
            
         
               (2)
            
            
               Cieľom žiadosti je zmeniť a doplniť špecifikáciu spresnením podmienok používania spracovateľských postupov a prísad do mlieka a pri výrobe „Pouligny-Saint-Pierre“. Týmito postupmi sa zaisťuje zachovanie hlavných charakteristických vlastností tohto označenia.
            
         
               (3)
            
            
               Komisia preskúmala uvedenú zmenu a doplnenie a dospela k záveru, že je opodstatnená. Keďže zmena a doplnenie sú v zmysle článku 9 nariadenia Komisie (ES) č. 510/2006 malé, Komisia ich môže schváliť bez použitia postupu opísaného v článkoch 5, 6 a 7 uvedeného nariadenia,
            
         PRIJALA TOTO NARIADENIE:
   Článok 1
   Špecifikácia chráneného označenia pôvodu „Pouligny-Saint-Pierre“ sa mení a dopĺňa v súlade s prílohou I k tomuto nariadeniu.
   Článok 2
   Upravené zhrnutie hlavných prvkov špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. októbra 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 148, 21.6.1996, s. 1.
   
      PRÍLOHA I
      Schvaľujú sa tieto zmeny a doplnenia špecifikácie chráneného označenia pôvodu „Pouligny-Saint-Pierre“:
      
         „Spôsob výroby“
      
      Bod 5 špecifikácie týkajúci sa opisu spôsobu výroby sa dopĺňa takto:
      
         „[…] Syrenie mlieka sa vykonáva výlučne s použitím syridla.
         Zhusťovanie mlieka čiastočným odstránením vodnatej časti pred koaguláciou je zakázané.
         […] Uchovávanie mliečnych surovín, výrobkov počas výroby a čerstvého syra prostredníctvom ich udržiavania pri mínusovej teplote je zakázané.
         Okrem mliečnych surovín sú v mlieku jedinými povolenými prímesami alebo pomocnými látkami alebo prísadami počas výroby syridlo, neškodné kultúry baktérií, kvasiniek a plesní a soľ.
         […] Uchovávanie čerstvých syrov a zrejúcich syrov v zmenenej atmosfére je zakázané.“
      
   
   
      PRÍLOHA II
      
         ZHRNUTIE
      
      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
      
         „POULIGNY-SAINT-PIERRE“
      
      ES č.: FR-PDO-0117-0128/29.3.2006
      
         CHOP (X) CHZO ( )
      
      Tento prehľad obsahuje hlavné body špecifikácie výrobku na informačné účely.
      1.   Príslušné oddelenie v členskom štáte:
      
      
                  Názov:
               
               
                  Institut national de l’origine et de la qualité
               
            
                  Adresa:
               
               
                  51 rue d’Anjou, 75008 Paris, FRANCE
               
            
                  Tel.
               
               
                  +33 153898000
               
            
                  Fax
               
               
                  +33 153898060
               
            
                  e-mail:
               
               
                  info@inao.gouv.fr
               
            2.   Skupina:
      
      
                  Názov:
               
               
                  Syndicat des producteurs de Pouligny-Saint-Pierre
               
            
                  Adresa:
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Tel.
               
               
                  +33 254375213
               
            
                  Fax
               
               
                  +33 254370421
               
            
                  e-mail:
               
               
                  syndicataocpouligny@tele2.fr
               
            
                  Zloženie:
               
               
                  výrobcovia/spracovatelia (X) iné ( )
               
            3.   Druh výrobku:
      
      
                  Trieda 1.3:
               
               
                  Syry
               
            4.   Špecifikácia:
      
      [zhrnutie požiadaviek uvedených v článku 4 ods. 2 nariadenia (ES) č. 510/2006]
      4.1.   Názov:
      
      „Pouligny-Saint-Pierre“
      4.2.   Opis:
      
      Mäkký, jemne solený, nevarený syr z plnotučného kozieho mlieka, s plesňou na povrchu, v tvare zrezaného štvorbokého ihlanu.
      S minimálnym obsahom tuku 45 % v sušine, ktorá musí mať hmotnosť minimálne 90 g na jeden syr.
      4.3.   Zemepisná oblasť:
      
      22 obcí v departemente Indre:
      
                   
               
               
                  V kantónoch Blanc a Tournon-Saint-Martin: všetky obce
               
            
                   
               
               
                  V kantóne Bélâbre: obce Mauvières a Saint-Hilaire-sur-Bénaize
               
            
                   
               
               
                  V kantóne Mézières-en-Brenne: obec Azay-le-Ferron
               
            4.4.   Dôkaz o pôvode:
      
      Každý výrobca mlieka, každý spracovateľský závod a každá prevádzka na zrenie syra vyplní prehlásenie o spôsobilosti zaregistrované orgánmi INAO, na základe ktorého môže INAO identifikovať všetky hospodárske subjekty. Uvedené hospodárske subjekty musia pre INAO sprístupniť záznamy a všetku dokumentáciu potrebnú na kontrolu pôvodu, kvality a výrobných podmienok mlieka a syrov.
      V rámci kontroly charakteristických vlastností výrobku daného označenia pôvodu má analytická a organoleptická skúška zaručiť kvalitu a typické vlastnosti kontrolovaných výrobkov.
      4.5.   Spôsob výroby:
      
      Výroba mlieka, výroba a zrenie syrov sa musia uskutočňovať v uvedenej zemepisnej oblasti.
      Syr sa vyrába hlavne koaguláciou mlieka s pridaním malého množstva syridla. Syrenina zostáva 24 až 36 hodín vo formách, z ktorých sa nakoniec vyklopí a nasolí. Zrenie trvá najmenej 10 dní.
      4.6.   Prepojenie:
      
      Tento kozí syr z oblasti Touraine sa od syra zo susedných oblastí už od 18. storočia odlišoval originálnym tvarom napodobňujúcim podľa tradície zvonicu obce Pouligny. Veľmi rýchlo získal dobrú povesť, čo potvrdzuje medaila, ktorá mu bola udelená v roku 1901 na súťaži v Paríži. Spoločenstvo výrobcov sa už veľmi skoro začalo angažovať za zachovanie špecifickosti tohto syra a v roku 1976 získalo uznanie označenia pôvodu.
      Oblasť, na ktorú sa vzťahuje toto označenie pôvodu, predstavuje klimatickú (teplejšiu a suchšiu ako okolité oblasti), geologickú (neúrodná pôda s vysokým podielom ílu a piesku) a rastlinnú/vegetačnú jednotku, ktorá vytvára priaznivé podmienky na chov kôz, ako aj na tradičnú výrobu tohto syra.
      4.7.   Kontrolný orgán:
      
      
                  Názov:
               
               
                  Institut national de l’origine et de la qualité (INAO)
               
            
                  Adresa:
               
               
                  51 rue d’Anjou, 75008 Paris, FRANCE
               
            
                  Tel.
               
               
                  + 33 153898000
               
            
                  Fax
               
               
                  + 33 153898060
               
            
                  e-mail:
               
               
                  info@inao.gouv.fr
               
            Institut National de l’Origine (Národný inštitút pre označenia pôvodu) je verejný správny úrad s právnou subjektivitou pod dohľadom ministerstva poľnohospodárstva.
      Inštitút INAO zodpovedá za kontrolu podmienok výroby výrobkov s označením pôvodu.
      
                  Názov:
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Adresa:
               
               
                  59, boulevard Vincent Auriol, 75703 Paris Cédex 13, FRANCE
               
            
                  Tel.
               
               
                  +33 144871717
               
            
                  Fax
               
               
                  +33 144973037
               
            DGCCRF je oddelenie ministerstva hospodárstva, financií a priemyslu.
      4.8.   Označovanie:
      
      Označenie syrov musí obsahovať názov označenia pôvodu „Pouligny-Saint-Pierre“ uvedený písmenami, ktorých veľkosť zodpovedá aspoň dvom tretinám najväčších písmen, ktoré sa nachádzajú na označení.